‘Prominente sportster’ vas wat spoedgrens oorskryArgieffoto Ishmael Mnisi, woordvoerder van die departement van vervoer, het die inhegtenisneming aan Maroela Media bevestig. Mnisi wou egter nie die persoon se identiteit onthul nie. “Al wat ons nou kan sê is hy is ŉ prominente sokkerster. Ons sal eers sy naam bekend kan maak wanneer die polisie se voorlopige ondersoek afgehandel en hy formeel aangekla is,” het hy gesê. Mnisi het bevestig die man is in die weste van Johannesburg in hegtenis geneem en is tans in polisieaanhouding. “Nog aanklagte kan dalk bykom, maar ons wil nie nou bespiegel nie. Ons wag vir die polisie om hul ondersoek af te handel en dan sal die departement sy naam bekendmaak.” Dit is nog nie duidelik wanneer die bestuurder in die hof sal verskyn nie. Dipuo Peters, die minister van vervoer, het in aanloop tot die Paasnaweek gesê bestuurders wat gevang word dat hulle teen ŉ hoë spoed jaag, se name moet bekendgemaak word en hulle moet nie die opsie kry om vir borgtog aansoek te doen nie.